
Собственикът  на   животно компаньон:
• взема мерки да не допуска животното само да напуска мястото на отглеждане, да навлиза в чужда собственост или на обществени места;

• е длъжен да предотврати всяка проява на агресия на кучето,  проявена на обществени места и при ситуации, застрашаващи живота или здравето на хора или животни;

• е длъжен да не допуска нарушаване на спокойствието а хигиенните условия на членовете на етажната собственост;
• осигурява стерилизацията му, освен ако в случай на възпроизводство е в състояние да отглежда новородените животни или да ги предоставя на нови собственици.

Собствениците на кучетата са длъжни:
• при извеждането на кучетата да носят в себе
си ветеринарномедицинската книжка, удостоверение за  регистрация  на  домашното  куче  и  платена годишна такса, да я представят за проверка на общинските и ветеринарномедицинските органи; 
• да вземат мерки животните да не замърсяват обществените места, като почистват мястото след дефекация;

• да представят ветеринарномедицинската
книжка при посещение при ветеринарен лекар
• ежегодно да представят кучетата за
ваксинация срещу бяс;
• да  представят кучета, навършили шест седмична възраст на ветеринарен лекар, който упражнява ветеринарномедицинска практика, за издаване на паспорт по образец, ваксинация и обезпаразитяване.
За предпазване от заразяване е необходимо: 
• Регистрация на домашния любимец и издаване на ветеринарна книжка, в която да се вписват проведените ваксинации и обезпаразитявания.

• Редовно обезпаразитяваве на кучето с противопаразитни средства осем пъти в годината.
• Да не се дават за храна на кучето вътрешни
органи или сурово месо от заклани или умрели
животни.
• Храната на кучето трябва да се поставя в съдове, които се използват само за домашния любимец.
• Собствениците на домашни любимци трябва да вземат мерки животните да не замърсяват
обществените места, като почистват мястото след дефекация.

 • Да се избягва галенето и целуването на кучето.
• Задължително да се измиват ръцете след  всеки контакт с кучето.
• Задължително миене на лапите след разходка на кучето, отглеждано в домашни условия.
• Плодовете и зеленчуците трябва да се измиват много добре с обилно количество вода преди консумация.
Ако желаете верен приятел или пазач си вземете любимец от Приюта защото:
• осиновяването на животни не се заплаща;

• кучетата са здрави, кастрирани, ваксинирани,обезпаразитени и с поставен микрочип;

• кастрираните кучета се освобождават от заплащане на годишна такса за притежание на куче;

• всичко това спестява много време, средства и проблеми в грижата за Вашия любимец.

Вземайки домашен любимец от Приюта Вие извършвате едно добро дело! 

Очакваме желаещите  да осиновят куче да се свържат с нас.

ОБЩИНА НЕСЕБЪР

ПОЗНАВАМЕ ЛИ ЗАКОНА
ЗА ЗАЩИТА НА ЖИВОТНИТЕ?

ЗНАЕМ ЛИ КАКВО ИЗИСКВА ОТ НАС ЗАКОНА ЗА ВЕТЕРИНАРНОМЕДИЦИНСКАТА  ДЕЙНОСТ?

САМИ ЩЕ СИ ОТГОВОРИМ

Можем ли да бъдем и добри граждани, и добри стопани едновременно?!

